יצחק בנימיני

יצחק בנימיני (נולד ב-12 באפריל 1968) הוא דוקטור לפילוסופיה, עורך הוצאת רסלינג, מלמד ב"בצלאל".

==ביוגרפיה==
יצחק בנימיני נולד בשכונת קריית שלום בתל אביב, לזיוה ויוסף בנימיני, עולים מאיראן, הבכור מבין ארבעה ילדים.

לאחר סיום שירותו בצה"ל למד באוניברסיטת תל אביב, וקיבל תואר ראשון בהיסטוריה כללית ו-BA כללי במדעי הרוח. המשיך את לימודיו לתואר שני במדע הדתות. עבודת הגמר שלו "הריטואל הפאוליני וכינון קהילת הבנים - קריאה פסיכואנליטית - לאקאניאנית במכתבי פאולוס" נעשתה בהנחיית ד"ר מיכאל מאך ופרופ' אורי הדר.

יחד עם עידן צבעוני החל להוציא לאור את כתב העת "רסלינג", ממנו התפרסמו 8 גיליונות. לאחר מכן השניים הקימו, בעקבות כתב העת, את הוצאת הספרים האקדמאית "רסלינג", אותה הם מנהלים במשותף. בנוסף, הוא ערך בהוצאה את הסדרות "ליבידו" - סדרה לתרגום ו"פֶטיש" - סדרה לביקורת התרבות, והיה העורך המדעי של סדרת כתבי זיגמונד פרויד.

את עבודת הדוקטורט שלו כתב בבית הספר לפילוסופיה ובמכון להיסטוריה ופילוסופיה של המדעים והרעיונות ע"ש כהן באוניברסיטת תל אביב, בנושא "ז'אק לאקאן והשיח היהודי-נוצרי", בהנחיית פרופ' רבקה פלדחי וד"ר מיכאל מאך. לימד באוניברסיטת תל אביב ובאוניברסיטת בן-גוריון בנגב, ומלמד באוניברסיטת בר-אילן ובאקדמיה לאמנות ועיצוב בצלאל.

תחומי מחקר העיקריים שלו עוסקים בין היתר בתאוריה הפסיכואנליטית של פרויד ולאקאן - וההקשרים שלה לדת (בעיקר הדת היהודית והנוצרית), שאלת המזרחיות, המרחב הפוליטי הישראלי, והקשר בין התאולוגיה לסובייקט המסך.

בראיון לאסף ליברמן בספטמבר 2023 על ספרו "להיות מזרחי" אמר בנימיני, כי דמות המזרחי בשיח הפוליטי מושתתת על סטריאוטיפים. אך למעשה, רב השוני בין הקהילות המזרחיות<ref>לדוגמה, אמו שעלתה מאיראן, אינה תופסת את עצמה כמזרחית או כפרסית אלא כאיספהאנית, בניגוד לטהראנים ולשיראזים</ref>. הזהות המזרחית שלו עצמו היא דינמית, נמחקת ונבראת מחדש בגרסה שונה. לא נכון לראות מזרחים משכילים כמשתכנזים. לטענת בנימיני, נעשה שימוש בסבל המזרחים שהיה וישנו להנעת המהפכה המשפטית, אך אין קשר ביניהם. הטענה שהמזרחים יושבים על ספסל הנאשמים יחד עם פוליטיקאים שהצביעו להם מזכירה לו דיבור מכליל אנטישמי ופוגעת בו.

בנימיני נמנה עם מקימי הסמינר לפילוסופיה קונטיננטלית של המכון לתרבות צרפת, ומשתתף בו כמרצה.

אב לשני בנים.

==ספריו==
* יורד במלצ'ט יורד ביוהנס פסיון, ספר שירה, הוצאת גוונים, 1998.
* עבד, התענגות, אדון, על סאדיזם ומזוכיזם בפסיכואנליזה ובביקורת התרבות, עורך שותף יחד עם עידן צבעוני, הוצאת רסלינג, 2002.
* מה רוצה הגבר?, 8 מסות פסיכו-תאולוגיות, הוצאת רסלינג, 2003.
* פאולוס והולדת קהילת הבנים, הוצאת רסלינג, 2007.
* השיח של לאקאן, הספר מתבסס על עבודת הדוקטורט של בנימיני, הוצאת רסלינג, 2009.
* צחוק אברהם, פירוש לספר בראשית כתאולוגיה ביקורתית, הוצאת רסלינג, 2011.
* סובייקט ־ מסך, על האנושי כצופה במרחב הטכנו־תאולוגי, הוצאת רסלינג, 2018.
* תאולוגיה ביקורתית, בסבך המונותיאיזם, הוצאת רסלינג, 2022.
* להיות מזרחי, אוטוביוגרפיות מושגיות הוצאת רסלינג, 2023.

==קישורים חיצוניים==
* [https://bezalel.academia.edu/ItzhakBenyamini יצחק בנימיני], באתר "אקדמיה" 

* - ראיון עם יצחק בנימיני
* נטע אחיטוב, [http://www.hebpsy.net/temper_articles.asp?t=0&id=2194 עם אמא כבר שכבנו, את אבא כבר הרגנו. מה נשאר? ראיון עם יצחק בנימיני], אתר פסיכולוגיה עברית; פורסם במקור בעיתון העיר - תל אביב, 28.6.2009
* 
* 
* 
* 
* [https://13tv.co.il/all-shows/6-amnon-levi/season-1/episode-903730215/ ראיון] של יצחק בנימיני עם אמנון לוי, אמנון בחמש, רשת 13, 1 באוקטובר 2023 (מדקה 41:33)

מכּתביו:
* [https://web.archive.org/web/20090520072653/http://bezalel.secured.co.il/zope/home/he/1161090224/1163653039 השיח הסניטרי: הסוציו-ביוגרפיה של האדם המנקה], באתר "בצלאל"
* [http://www.resling.co.il/pdfs/issue_article_44.DOC אוטוביוגרפיות מוזיקליות], באתר "רסלינג" 
* [http://www.hebpsy.net/books/whqbWzc0sYk3l58EC1b7.pdf פרויד ויונג — ממיזוג להיפרדות בין שתי אתיקות - אחרית דבר]
* 
* 

על כתביו:
* דן לחמן, [http://www.e-mago.co.il/Editor/myth-1969.htm פאולוס והולדת קהילת הבנים / יצחק בנימיני], אימגו
* 
* 
* רפאל זגורי-אורלי, [https://web.archive.org/web/20131005212927/http://bezalel.secured.co.il/zope/home/he/1201170255/1201756248 השאלה על הנצרות ועל האוניברסליזם: על ספרו של יצחק בנימיני "פאולוס והולדת קהילת הבנים: עיון ביסודות הנצרות בעקבות פרויד ולאקאן"]
* דן לחמן, [http://www.e-mago.co.il/Editor/philosophy-2881.htm השיח של לאקאן / יצחק בנימיני], אימגו
* יעקב ידגר, [http://www.haokets.org/2011/04/22/המפתח-מצוי-בידי-המסורת/ המפתח מצוי בידי המסורת], העוקץ, 22 באפריל 2011
* ישי מבורך, [http://musaf-shabbat.com/2011/04/24/המשפחה-כנקודת-מוצא-ישי-מבורך/ המשפחה כנקודת מוצא: על הספר צחוק אברהם], מוסף שבת לתורה הגות ספרות ואמנות.
* גל אורן, [https://web.archive.org/web/20110713070403/http://www.iton77.com/oren354.html הצחוק ויחסו המודע], עיתון 77, גיליון 354, יוני 2011.
* יוחאי עתריה, [http://www.resling.co.il/browse.asp?browse_id=72 מסע אישי וקולקטיבי אל לב האפלה], עיתון 77, גיליון 354, יוני 2011.

== הערות שוליים ==

קטגוריה:מו"לים ישראלים
קטגוריה:משוררים ישראלים
קטגוריה:עורכים ספרותיים ישראלים
קטגוריה:פילוסופים ישראלים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1968